Model

Cartas da rollas

|  |
| --- |
| Simon Spiller, trenader da ballapè per la selecziun U14Tü est trenader da ballapè d'üna squadra U14. Roman Müller es ün fich bun giovader da ballapè in seis club e seis trenader til ha cusglià per la selecziun. Tü til hast fingià vis sülla plazza, ingio ch'el ha fat üna fich buna impreschiun. Avant cha tü at decidast però definitivamaing per el, voust tü verer che infuormaziuns cha tü chattast amo dad el. Cun agüd d'üna maschina da retschercha chattast tü il protocol da WhatsApp da Roman e til legiast. Che quintast a teis trenader assistent Oli Zuber davart Roman? Est tü amo adüna da l'opiniun ch'el saja adattà? Ha’l la disciplina necessaria? Es Roman frisch e san?Cumainza uschè: «Eu n’ha tscherchà infuormaziuns davart Roman Müller …» |

|  |
| --- |
| Heinrich Unterseer, specialist da reclamaTü es specialist da reclama e voust vender differents prodots a Roman. Che offrissast tuot ad el? Cumainza uschè: «Eu vendess ils seguaints prodots a Roman …» |

|  |
| --- |
| Rahel Indergut es illa classa parallela dad Olaf e Roman, inamurada in RomanTü es inamurada in Roman e til hast perquai googlà. Tü rivast pro seis protocol da WhatsApp e til legiast. Tü nu sast cha Sandy es sia cusdrina. Che pensast da Roman? Voust amo adüna ad el sco ami? Tü telefonast subit a tia megldra amia e quintast quai cha tü hast let.Cumainza uschè: «Tü nu crajast che ch’eu n’ha chattà oura da Roman …» |

|  |
| --- |
| Maria Müller, mamma da RomanIl trenader da ballapè da Roman quinta a tai ch’ün pêr protocols da WhatsApp da Roman sajan gnüts publichats i’l internet. Tü hast temma cha la publicità pudess avair access a datas privatas e tscherchast perquai svess ils protocols i’l internet e tils legiast.Tü vainst a savair cha Roman t’ha quintà manzögnas e ch'el es i cul skateboard in marcurdi impè da dad ir a las lecziuns da sustegn.Che pensast uossa da Roman? Che dschessast tü in ün discuors cun Roman?Cumainza uschè: «Eu nu vess pensà cha ...» |

|  |
| --- |
| TüChe pensast da Roman? Co güdichessast tü la situaziun? Che at para bun e che na? Cumainza uschè: «Eu pens cha Roman ...» |

|  |
| --- |
| Dino Müller, bap da Roman Il trenader da ballapè da Roman quinta a tai ch’ün pêr protocols da WhatsApp da Roman sajan gnüts publichats i’l internet. Tü hast temma cha la publicità pudess avair access a datas privatas e tscherchast perquai svess ils protocols i’l internet e tils legiast.Tü vainst a savair cha Roman t’ha quintà manzögnas e ch'el es i cul skateboard in marcurdi impè dad ir a las lecziuns da sustegn.Che pensast uossa da Roman? Che dschessast tü in ün discuors cun Roman?Cumainza uschè: «Eu nu vess pensà cha ...» |

|  |
| --- |
| Roman Müller, scolar, seis protocols sun gnüts publicsPonderescha che cha las seguaintas persunas pudessan pensar da tai, cur ch'ellas legian ils protocols da chat:* Simon Spiller, il trenader da ballapè d'üna squadra U14. El voul s'infuormar, scha tü hast disciplina ed est san avuonda per giovar illa selecziun.
* Heinrich Unterseer, specialist da reclama. El voul vender a tai prodots ch'el pensa cha tü savessast dovrar.
* Rahel Indergut, üna scolara da tia classa parallela. Ella es inamurada in tai e t’ha googlà per surgnir daplü infuormaziuns davart tai.
* Teis genituors Maria e Dino Müller. Il trenader da ballapè tils quinta cha'ls protocols da chat sajan online. Perquai ch'els as fan pissers, voulan els svess leger quels.

Ulteriuras infuormaziuns davart tai:* Sandy es tia cusdrina e vus as inclegiais fich bain. Tschel di vais vus discurrü da differentas chotschas da jeans, sün quai hast tü tramiss ad ella il purtret cul roboter travesti.
* Olaf es teis meglder ami, cun el vast tü suvent cul skateboard.
* Marcurdi passà vessast tü vairamaing gnü lecziuns da sustegn, cun quai cha teis magister d’eira amalà, est tü i cul skateboard cun Olaf sainza infuormar a teis genituors.
* Tschel di ha inchün involà teis velo, adonta cha tü til vaivast serrà cun ün maschlöss. Tü hast stuvü ir pro la pulizia e pajar ün chasti da quaranta francs, perquai cha tü vaivast parcà il velo in ün lö scumandà.
* Teis giavüsch es da giovar a ballapè culla selecziun U14. Tü stuvessast bod tschüffer ün invid per ün trenamaint da prouva.
* Cun ir cul skateboard hast tü stort duos jadas ün daint, tü hast però adüna pudü ir al trenamaint da ballapè.
* Dürant l'ultim trenamaint hast tü ruot oura ün daint in ün duel ed hast perquai stuvü ir pro’l daintist.
* Cun Olaf e Sandy hast tü üna jada fat uschè stincals davart il lavar ils daints chi’d es daspö là ün running-gag da’t scriver da lavar ils daints.
* Perquai cha tü hast problems da t‘indurmanzar, est tü suvent sdruaglià fin mezzanot e legiast in let o fast gös sül telefonin.
* Ils raps per las roudinas dal skateboard hast tü tschüf da tia nona. Tü hast stuvü güdar perquai ad ella in üert a zerclar.
 |